recursal/SuperWikiNEXT-32B huggingface dataset:
**ალექსანდერ ჰუმბოლდტის ფონდი** (გერმ. Alexander von Humboldt-Stiftung) — გერმანიის სახელმწიფოს ფონდი, რომელიც აფინანსებს საერთაშორისო სამეცნიერო კვლევებს. სპონსორობას უწევს როგორც ახალგაზრდა დამწყებ ისე აღიარებულ მეცნიერებს. ძირითადად აფინანსებს უცხოელ მეცნიერთა ყოფნას და კვლევას გერმანიაში, როგორც წესი 6-დან 24-თვემდე. ფონდი ასევე გასცემს სხვადასხვა ჯილდოებს და პრემიებს საერთაშორისო აღიარების მქონე მეცნიერთათვის. ახალგაზრდა მეცნიერთათვის ძირითადად გაიცემა ჰუმბოლდტის სტიპენდია, ხოლო გამოჩენილი მეცნიერთათვის ჰუმბოლდტის პრემია და ჰუმბოლდტის პროფესურა. ეს უკანასკნელი დაარსდა 2008 წელს. იმ წელს ის რვა გამოჩენილ მეცნიერს მიენიჭა, რომელთაგან ერთი-ერთი იყო ცნობილი ქართველი ფიზიკოსი გიორგი დვალი. ქართველ მეცნიერთაგან ჰუმბოლტის პრემიით სხვადასხვა დროს დაჯილდოვდნენ ენათმეცნიერი თამაზ გამყრელიძე, არქეოლოგი ოთარ ლორთქიფანიძე და მათემატიკოსი თეიმურაზ ფირაშვილი.

რესურსები ინტერნეტში
--------------------

* Internetpräsenz der Alexander-von-Humboldt-Stiftung დაარქივებული 2021-09-28 საიტზე Wayback Machine.
* Forschungspreise der Alexander-von-Humboldt-Stiftung დაარქივებული 2006-12-02 საიტზე Wayback Machine.
**აზერბაიჯანის მენავთობის დღე** (აზერ. Azərbaycanda neftçilər günü) — ყველა ნავთობის მრეწველობის მუშაკთა პროფესიული ზეიმი, რომელიც აზერბაიჯანის რესპუბლიკაში ყოველწლიურად 20 სექტემბერს აღინიშნება.

აზერბაიჯანის რესპუბლიკაში „აზერბაიჯანის მენავთობის დღე" ოფიციალური ზეიმების კალენდარში 2001 წელს გაჩნდა, მას შემდეგ, რაც 2001 წლის 16 აგვისტოს, სახელმწიფოს დედაქალაქ ბაქოში, მესამე პრეზიდენტმა ჰეიდარ ალიევმა ხელი მოაწერა განკარგულებას „აზერბაიჯანის მენავთობის დღის" შესახებ, რომლის მიხედვითაც ყოველი წლის 20 სექტემბერს აღინიშნება მენავთობის დღე.[1]

აზერბაიჯანის რესპუბლიკის ხელმძღვანელის მიერ დღესასწაულის აღნიშვნის თარიღის არჩევა არ იყო შემთხვევითი. 1994 წელს, სწორედ ამ დღეს, ქვეყნის დედაქალაქში, „გიულისთანის" სასახლეში დაიდო ხელშეკრულება „პროდუქციის საქმიანად განაწილების" შესახებ, რომელიც ეხებოდა კასპიის ზღვის სიღრმეში მდებარე ნავთობის საბადოებს — „აზერი", „ჩირაღი", „გიუნეშლი". ეს იყო ყველაზე მსხვილი შეთანხმება, რაც კი ოდესმე დაუდია აზერბაიჯანს.

სქოლიო
------

1. ↑  День нефтяников Азербайджана — 20 сентября. История и особенности праздника в проекте Календарь Праздников 2010
**აზერბაიჯანის რესპუბლიკის მიგრაციის კოდექსი** (აზერ. Azərbaycan Respublikasının Miqrasiya Məcəlləsi) — ნორმატიული აქტი, რომელიც განსაზღვრავს აზერბაიჯანის რესპუბლიკის სახელმწიფო პოლიტიკის განხორციელების ნორმებს მიგრაციის სფეროში. კოდექსი მიღებულ იქნა 2013 წლის 2 ივლისს.

შინაარსი
--------

აზერბაიჯანის რესპუბლიკის მიგრაციის კოდექსი შედგება ექვსი ნაწილისგან, 15 თავისა და 95 მუხლისგან. 

პირველი ორი თავი შედის კოდექსის **პირველ ნაწილში** და მოიცავს კოდექსის ზოგად დებულებებს: აზერბაიჯანის რესპუბლიკის მიგრაციის კანონმდებლობასა და უცხოელთა და მოქალაქეობის არმქონე პირთა მიგრაციის ჩანაწერებს. პირველი ნაწილში შედის 8 სტატია.

**მეორე ნაწილი** — შემოსვლა და გასვლა, მოიცავს 15 სტატიას. ეს სტატიები განსაზღვრავს აზერბაიჯანის რესპუბლიკის მოქალაქეების ქვეყნიდან გასვლისა და შესვლის წესებს, აგრეთვე უცხოელებისა და მოქალაქეობის არმქონე პირების შესვლას აზერბაიჯანის რესპუბლიკის ტერიტორიაზე, მათ დროებით ყოფნასა და გამგზავრებას.

კოდექსის **მესამე ნაწილში** არის ისეთი სტატიები, რომლებიც განსაზღვრავენ უცხოელთა და მოქალაქეობის არმქონე პირთა აზერბაიჯანის ტერიტორიაზე დროებით ყოფნას, დროებითი და მუდმივი საცხოვრებელი ადგილის ხანგრძლივობის პერიოდს, აზერბაიჯანის ტერიტორიაზე დროებითი და მუდმივი საცხოვრებელი ადგილის განსაზღვრის წესებს.

მიგრაციის კოდექსის **მეოთხე ნაწილი** მოიცავს შრომითი მიგრაციის ნორმებს.

ნორმატიული აქტის **მეხუთე ნაწილი** მოიცავს უცხოელთა და მოქალაქეობის არმქონე პირთა სამართლებრივ მდგომარეობას, რომელშიც უცხოელი და მოქალაქეობის არმქონე პირთა უფლებები და ვალდებულებები განისაზღვრება აზერბაიჯანის რესპუბლიკის ტერიტორიაზე ყოფნის პერიოდში.

კოდექსის **ბოლო ნაწილი** მოიცავს უცხო ქვეყნის მოქალაქეებისა და მოქალაქეობის არმქონე პირთა გაძევების ზოგად წესებსა და საფუძვლებს აზერბაიჯანის რესპუბლიკის ფარგლებს გარეთ, უკანონოდ მიგრანტთა დაკავების ცენტრებში უცხოელთა და მოქალაქეობის არმქონე პირების განთავსების საფუძვლებს, წესებს, ვადებსა და პროცედურებს. აზერბაიჯანის რესპუბლიკის მიგრაციის კოდექსის ბოლო სტატიაში შეყვანილია მიგრაციის კანონმდებლობის დარღვევის პასუხისმგებლობის ნორმები.

იხილეთ აგრეთვე
--------------

* აზერბაიჯანის სახელმწიფო მიგრაციის სამსახური

რესურსები ინტერნეტში
--------------------

* აზერბაიჯანის რესპუბლიკის მიგრაციის კოდექსი დაარქივებული 2018-08-14 საიტზე Wayback Machine.  - **(აზერბაიჯანული)**

სქოლიო
------

1. ↑  МИГРАЦИОННЫЙ КОДЕКС АЗЕРБАЙДЖАНСКОЙ РЕСПУБЛИКИ
2. ↑  Об утверждении, вступлении в силу Миграционного кодекса Азербайджанской Республики и связанном с этим правовом регулировании
3. ↑  Миграционный Кодекс Азербайджанской Республики от 2 июля 2013 года
**ალექსი IV დიდი კომნენოსი** (ბერძ. Αλέξιος Δ΄ Μέγας Κομνηνός; დ. 1382 — გ. 1429) — ტრაპიზონის იმპერიის იმპერატორი 1317 წლის 5 მარტიდან 1429 წლის ოქტომბერში გარდაცვალებამდე. მანუელ III-ისა და მისი პირველი ცოლის, საქართველოს მეფე დავით IX-ის ასულის, გულქან-ხათუნის ვაჟი. მანუელთან დაძაბული ურთიერთობის გამო ჯერ კიდევ მის თანამედროვეებს ჰქონდათ გარკვეული ეჭვები, რომ ალექსის ბრალი მიუძღოდა მამამისის სიკვდილში.

მისი მმართველობის პერიოდში ტრაპიზონის იმპერიას დაძაბული ურთიერთობა ჰქონდა გენუასთან, რომელიც შავ ზღვაში ვაჭრობას აკონტროლებდა, ამიტომ ცდილობდა ურთიერთობა განემტკიცებინა გენუის კონკურენტ ვენეციასთან. საბოლოოდ, გენუასთან დაპირისპირება სამშვიდობო ხელშეკრულების დადებით დასრულდა.

მდგომარეობა გამწვავდა ანატოლიაშიც. თემურლენგის გარდაცვალების შემდეგ მცირე აზიის უმეტესი ნაწილი ქაოსმა მოიცვა. ბიზანტიას გაუმეზობლდა ყარა-იუსუფის დაარსებული ყარა-ყოიუნლუ. ალექსი IV იძულებული გახდა ყარა იუსუფის ვაჟისათვის თავისი ქალიშვილი მიეთხოვებინა და დათანხმებოდა იმ რაოდენობის ხარკის გადახდას, რასაც თემურლენგს უხდიდა.

რესურსები ინტერნეტში
--------------------

* Vougiouklaki Penelope, "Alexios IV Grand Komnenos", *Encyclopedia of the Hellenic World: Asia Minor*
* Marek, Miroslav. A listing of the Megas Komnenos line, including Alexios. Genealogy.EU.  დაარქივებულია ორიგინალიდან — 2011-08-05. ციტირების თარიღი: 2015-01-28.

  


|
|  |
|
| წინამორბედი:მანუელ III | **ტრაპიზონის იმპერიის იმპერატორი**1417-1429 | შემდეგი:იოანე IV |

|  |  |  |  |
| --- | --- | --- | --- |
| 

| ხ • გ • რ
ტრაპიზონის იმპერატორები |
| --- |
|  |
| 
ალექსი I  · ანდრონიკე I  · იოანე I  · მანუელ I  · ანდრონიკე II  · გიორგი I  · იოანე II  · თეოდორა კომნენოსი  · იოანე II  · ალექსი II  · ანდრონიკე III  · მანუელ II  · ბასილი · ირინა პალეოლოგოსი · ანა კომნენოსი  · იოანე III  · მიხეილი  · ალექსი III  · მანუელ III  · ალექსი IV  · იოანე IV  · დავითი |

 |
**ამერიკული ტოი ტერიერი** (ინგლ. Toy Terrier) — ძაღლის ჯიში, რომელიც გამოყვანილია აშშ\_ში 1930\_იან წლებში. 

ეს ჯიში მიიღეს დაბალტანიანი გლუვბალნიანი ფოქსტერიერების, ინგლისური ტოი ტერიერებისა და ჩიხუახუას შეჯვარებით, ოფიციალური აღიარება მიიღო 1936 წელს. ციცქნა და ერთი შეხედვით ძალიან ნაზი ამერიკული ტოი ტერიერი სინამდვილეში ისეთივე ძლიერი, ამტანი და ჟინიანი ძაღლია, როგორც მისი ერთ-ერთი წინაპარი ფოქსტერიერი. ცოცხალი, საზრიანი და ჯიუტი ეს ძაღლი თავს ერთნაირად კარგად გრძნობს როგორც აგარაკზე, ასევე ქალაქის ბინაში. პირველივე შესაძლებლობისთანავე ის უკეთებს დემონსტრაციას თავის ვირთხის ჭერის თვისებებს, თუმცა უფრო ხშირად ოჯახის წევრად გვევლინება, რომელიც თავისი ენერგიული და გამოუცნობი ქცევით პატრონების და მათი სტუმრების ღიმილს იწვევს.

ამერიკულმა ტოიმ კარგად აჩვენა თავი ყრუ ადამიანების კომპანიონადაც - ის ადვილად სწავლობს როგორ უნდა მიაქციოს პატრონის ყურადღება ხმაურის წყაროზე (მაგალითად, ტელეფონზე). ტოის აქვს დიდი, სამკუთხა ყურები, ძალიან დიდი, მრგვალი, მუქი თვალები. ბალნის შეფერილობა შეიძლება იყოს ჟღალი თეთრით, სამფერი (შავი, ჟღალი, თეთრი), შავი თეთრით. ბალანს განსაკუთრებული მოვლა არ სჭირდება. ის კარგად ეგუება სიცხეს, კარგი მოდარაჯეა.

რესურსები ინტერნეტში
--------------------

ვიკისაწყობში არის გვერდი თემაზე:
***ამერიკული ტოი ტერიერი***

* ამერიკული ტოი ტერიერი დაარქივებული 2015-02-03 საიტზე Wayback Machine.  (ინგლისური)
ამერიკული ღირებულებებისა და იდეების სიმბოლო, თავისუფლების ქანდაკება
**ამერიკული ოცნება** (ინგლ. American Dream) — გამოთქმა, რომელიც ხშირად გამოიყენება აშშ-ში მცხოვრებთა ცხოვრებისეული იდეალების აღსანიშნავად როგორც მატერიალური, ისე სულიერი მნიშვნელობით. უილიამ სეფირის „პოლიტიკურ ლექსიკონში" არის შემდეგი დეფინიცია: 

|  |  |
| --- | --- |
| ვიკიციტატა | „ამერიკული ოცნება არის თავისუფლების და შესაძლებლობების იდეალი, რომელთა ფორმირებაც „დამფუძნებელმა მამებმა" მოახდინეას და ერის სულიერი ძალა. თუ ამერიკულ სისტემა არის ამერიკული პოლიტიკის საყრდენი, ამერიკული ოცნება მისი სულია" |
|  |  |

პირველად სიტყვები „ამერიკული ოცნება" გვხვდება ჯეიმზ ადამსის მიერ, დიდი დეპრესიის დროს დაწერილ ისტორიულ ტრაქტატში "The Epic of America". 

|  |  |
| --- | --- |
| ვიკიციტატა | „...ამერიკული ოცნება ქვეყანაზე, სადაც ყველა ადამიანის ცხოვრება იქნება უფრო უკეთესი, უფრო მდიდრული და უფრო აღსავსე, სადაც ყველას ექნება საშუალება მიიღოს ის, რასაც იმსახურებს" |
|  |  |

ამერიკული ოცნება აგრეთვე მჭიდროდაა დაკავშირებული "Self-made person"-ის (ქართ. ადამიანი, რომელმაც ყველაფერს საკუთარი შრომით/ძალისხმევით მიაღწია) ცნებასთან.

ლიტერატურა
----------

* James Adams, „The Epic of America", 1931

რესურსები ინტერნეტში
--------------------

* America's Disappearing Middle Class: Implications for Public Policy and Politics by Trevor Beltz, May, 2012
* Center for a New American Dream: More of What Matters დაარქივებული 2008-09-03 საიტზე Wayback Machine.
**ამიოტროფული გვერდითი სკლეროზი**, იგივე ამიოტროფული ლატერალური სკლეროზი (ინგლ. amyotrophic lateral sclerosis (ALS), აგრეთვე მოიხსენიებენ, როგორც ლუ გერიგის დაავადებას, ან შარკოს დაავადებას (ფრანგ. Maladie de Charcot)) — პროგრესიული, ხშირად ფატალური, ნეიროდეგენერაციული დაავადება, გამოწვეული მოტორული ნეირონების დეგენერაციით. მოტორული ნეირონები ცენტრალურ ნერვულ სისტემაში განაგებენ ნებითი კუნთების მოძრაობას. ამიოტროფული ლატერალური სკლეროზი, როგორც ერთ-ერთი ნეიროდეგენერაციული დაავადება, იწვევს კუნთების დასუსტებას. ეს დაავადება ზედა და ქვედა მოტორული ნეირონების დეგენერაციის გზით იწვევს მათ სრულ კვდომას, ისინი ვეღარ აწვდიან კუნთებს სიგნალს. ფუნქცია დაკარგული კუნთები სუსტდებიან და ბოლოს ხდება მათი მთლიანი ატროფირება.
ამიოტროფული გვერდითი სკლეროზით დაავადებულ პაციენტებს, მიუხედავად იმისა, რომ ტვინი ვეღარ აკონტროლებს ნებით მოძრაობებს, გააჩნიათ იგივე გონებრივი უნარი, მეხსიერება და პიროვნულობა, რაც დაავადებამდე ჰქონდათ.

სტივენ ჰოკინგი, ფიზიკოსი დაავადებული ALS-ით

ეტიმოლოგია
----------

სიტყვა *ამიოტროფული* არის ბერძნული წარმოშობის (საწყისი ფორმა — ამიოტროფია). α *ა* — უარყოფითი ნაწილაკი, μυς *მის* — კუნთი და τροφή *ტროფე* — კვება. ლატერალური (lateralis) ლათინური სიტყვაა და ნიშნავს გვერდითს. ამიტომ ამ დაავადებას *ამიოტროფულ გვერდით სკლეროზსაც* უწოდებენ. თვითონ ლატერალური მიგვითითებს ზურგის ტვინის იმ არეალს, საიდანაც ნერვული ბოჭკოები კუნთებს უგზავნიან სიგნალს მათ ასამოძრავლებლად.

ეპიდემიოლოგია, მიზეზები და რისკ ფაქტორები
-----------------------------------------

ამიოტროფული ლატერალური სკლეროზი პირველად აღმოაჩინა ფრანგმა ნევროპათოლოგმა ჟან მარტინ შარკომ 1865 წელს. დაავადება უპირატესად 30—50 წლის ასაკში გვხვდება და ის ნერვული სისტემის ორგანული დაავადებათა 3% შეადგენს. დაავადების გამომწვევი მიზეზი უცნობია. არსებობს თეორიები მისი მემკვიდრეობით-დეგენერაციული და ვირუსული წარმოშობის შესახებ. დაავადება იწყება ხელ-ფეხის სისუსტით, შემდეგ მოიშლება მეტყველება და ყლაპვა. ავადმყოფი დუდღუნებს, ან სრულიად ვერ ლაპარაკობს, საჭმლის ნაწილები სასულესა და ცხვირში ხვდება, ძლიერდება მყესთა რეფლექსები. ბოლოს ვითარდება პარეზები, პათოლოგიური რეფლექსები (ბაბინსკის, როსოლიმოს და სხვა) და კუნთების ატროფია.

მკურნალობა
----------

ამიოტროფული გვერდითი სკლეროზის სამკურნალოდ, გამოიყენება პრეპარატები, რომლებიც აწესრიგებენ ნივთიერებათა ცვლას დაზიანებულ ქსოვილში (ლიპოცერებრინი, ცერებროლიზინი, დიბაზოლი, პროზერინი, რეტაბოლი, B1, B12, E ვიტამინები). ასევე ექიმები მიმართავენ ფიზიოთერაპიას და სხვა პროცედურებს.

ლიტერატურა
----------

* *ზოგადი ნერვოლოგიის საფუძვლები, 1999*
* *ქსე, ტ. 1, გვ. 395, თბ. 1975*
**Fourplay** — თანამედროვე ამერიკული სმუზ-ჯაზ კვარტეტი. მისი ორიგინალური წევრები იყვნენ ბობ ჯეიმზი (კლავიშებიანები), ლი რიტენაური (გიტარები), ნეითან ისტი (ბასი) და ჰარვი მეისონი (დასარტყმელი საკრავები). 1997 წელს რიტენაური ჯგუფიდან წავიდა და მას ლარი კარლტონი ჩაენაცვლა. 2010 წელს კარლტონის სანაცვლოდ ჯგუფში ჩალ ლები მოვიდა.

Fourplay, გრემის ჯილდოს ნომინანტი, პოპულარული იყო რიტმ-ენდ-ბლუზის და პოპის ჯაზთან შეზავების გამო. მათი პირველი ალბომი, *Fourplay*, გაიყიდა მილიონზე მეტი ასლის ოდენობით და 33 კვირის განმავლობაში ინარჩუნებდა პირველ ადგილს „ბილბორდის" თანამედროვე ჯაზის ჩარტში. შემდეგი, 1993 წლის *Between the Sheets*, პირველ ადგილზე მოხვდა, მიიღო ოქროს სტატუსი და გრემის ნომინაცია. 1995 წელს, მესამე, ასევე ოქროს სტატუსით აღნიშნული *Elixir*, მოხვდა პირველ პოზიციაზე და ჩარტში 90 კვირის განმავლობაში იმყოფებოდა.

Fourplay აშშ-ის კონგრესმა აღიარა, როგორც მუსიკალური ინდუსტრიის გამორჩეული შემსრულებელი - იგი არის თანამედროვე მუსიკის პირველი და უკანასკნელი წარმომადგენელი, რომელსაც კონგრესისგან ასეთი აღნიშვნა ხვდა წილად.

2015 წელს გამოვიდა ჯგუფის 25 წლის იუბილეს აღსანიშნავი *Silver*, რომლის ჩაწერაში მიწვეული მუსიკოსების სახით რიტენაური და კარლტონიც მონაწილეობდნენ.

დისკოგრაფია
-----------

### ალბომები

| სახელწოდება | გამოსვლის თარიღი | ლეიბლი |
| --- | --- | --- |
| *Fourplay* | 1991 | Warner Bros. |
| *Between the Sheets* | 1993 | Warner Bros. |
| *Elixir* | 1995 | Warner Bros. |
| *The Best of Fourplay* | 1997 | Warner Bros. |
| *4* | 1998 | Warner Bros. |
| *Snowbound* | 1999 | Warner Bros. |
| *Yes, Please!* | 2000 | Warner Bros. |
| *Heartfelt* | 2002 | Bluebird |
| *Journey* | 2004 | Bluebird |
| *X* | 2006 | Bluebird |
| *Energy* | 2008 | Heads Up |
| *Let's Touch the Sky* | 2010 | Heads Up |
| *Esprit de Four* | 2012 | Heads Up |
| *Silver* | 2015 | Heads Up |

### DVD-ები

* *An Evening of Fourplay: Volumes I and II* (1994)
* *Live in Cape Town* (2005)
* *Live at San Javier Jazz Festival* (2006)

რესურსები ინტერნეტში
--------------------

* 

* ოფიციალური საიტი
* Fourplay საიტზე MySpace

სქოლიო
------

1. ↑  Yanow, Scott. Fourplay: Biography. Allmusic. ციტირების თარიღი: 2010-11-09.
2. ↑  Lee Mergner.  (February 15, 2010) Larry Carlton Leaving Fourplay. *JazzTimes*.  დაარქივებულია ორიგინალიდან — ნოემბერი 1, 2013. ციტირების თარიღი: September 8, 2011.
3. ↑  Fourplay received their Congress Record. Whereseric.com (2007-04-01). ციტირების თარიღი: 2011-10-22.
**ამირან ისიანი** (დ. 23 აპრილი, 1959, ქუთაისი) — ქართველი ანიმატორი, მხატვარი, პედაგოგი, რეჟისორი და სცენარისტი.

1988 წელს დაამთავრა თბილისის სამხატვრო აკადემია. სწავლა დიზაინის ფაკულტეტზე დაიწყო. ერთი წლის შემდეგ მულტიპლიკაციის განყოფილებაზე გადავიდა. აკადემიის დამთავრების შემდეგ აქტიურად ჩაერთო მულტსტუდიის მუშაობაში, როგორც მხატვარი, მოგვიანებით, როგორც სცენარის ავტორი და რეჟისორი. მუშაობდა ანიმაციური და თოჯინური ფილმების სტუდიაში „ორბი". მისი საავტორო სატელევიზიო გადაცემებია: „ჩიპო", „სიზმარვიზია". აქტიურად მუშაობს ფერწერაში; ცნობილი ნამუშევრები: „ამბორი", „დედის ხელები", „გამხმარი ხე", „კალანდა", „მეზღაპრე", „პორტრეტი" და სხვა. 1993 წლიდან მუშაობს თბილისის სამხატვრო აკადემიაში, ანიმაციური ფილმების პედაგოგად. დამდგმელი რეჟისორია ფილმების: „მძლეთამძლე" (ანიმაციური, 1991), „საქართველოს ჩვენია! გაიგე რუსო?!" (დოკუმენტური, 2008), „წყლის პირველი შროშანი" (ანიმაციური, 2009); სცენარის ავტორია ფილმების: „მძლეთამძლე" (ანიმაციური, 1991), "საქართველოს ჩვენია! გაიგე რუსო?!"(დოკუმენტური, 2008), „წყლის პირველი შროშანი" (ანიმაციური, 2009); დამდგმელი ოპერატორია ფილმის: „საქართველო ჩვენია! გაიგე რუსო?!" (დოკუმენტური, 2008); დამდგმელი მხატვარია ფილმის: „წყლის პირველი შროშანი" (ანიმაციური, 2009), „მძლეთამძლე" (ანიმაციური, 1991); მემონტაჟეა ფილმის: „საქართველო ჩვენია! გაიგე რუსო?!" (დოკუმენტური, 2008).

რესურსები ინტერნეტში
--------------------

* ამირან ისიანი — საქართველოს ბიოგრაფიული ლექსიკონი
|  |  |
| --- | --- |
|  | სხვა მნიშვნელობებისთვის იხილეთ **მირიანაშვილი**. |

**ალექსი ივანეს ძე მირიანაშვილი** (დ. 1860, ანაგა, ახლანდელი სიღნაღის მუნიციპალიტეტი — გ. 24 აპრილი, 1925, თბილისი) — ქართველი პედაგოგი, მწერალი, პუბლიცისტი და საზოგადო მოღვაწე.

ბიოგრაფია
---------

7 წლის შეიყვანეს სოფელ ვაქირის დაწყებით სკოლაში. შემდეგ სწავლობდა სიღნაღის სამაზრო სასწავლებელში. 1881 წელს დაამთავრა თბილისის სამასწავლებლო ინსტიტუტის სრული კურსი. ამ პერიოდში იგი დაუახლოვდა ცნობილ ქართველ მოღვაწეებს ს. მესხს, ი. გოგებაშვილს, ნ. ცხვედაძეს, ნ. ლომოურს და მათი დახმარებით დაინიშნა მასწავლებლად თბილისის ქართულ სკოლაში, რომელიც „ქართველთა შორის წერა-კითხვის გამავრცელებელ საზოგადოებას" ეკუთვნოდა.

აქ მან ნაყოფიერად იმუშავა რამდენიმე წელიწადს, შემდეგ გადაიყვანეს თბილისის სამასწავლებლო ინსტიტუტთან არსებულ საქალაქო სასწავლებელში, სადაც ერთხანს თვითონაც სწავლობდა. 1900-1923 წლებში თბილისის კომერციული სასწავლებლის პედაგოგია.

ალექსი მირიანაშვილის მხატვრული ლიტერატურისადმი სიყვარული ჯერ კიდევ სტუდენტობისას აღეძრა. სამწერლო ასპარეზზე 1879 წელს გამოვიდა. ამის შემდეგ აქტიურად თანამშრომლობდა პერიოდულ ორგანოებში: „ივერია", „თეატრი", „დროება", „იმედი", „ნობათი", „ჯეჯილი", „ნაკადული", „მოამბე", „ცნობის ფურცელი", „სახალხო გაზეთი„", თემი", „თეატრი და ცხოვრება" და სხვანი. იგი იყო ბავშვების საყვარელი მწერალი. ა. მირიანაშვილის „იგავ-არაკების კრებული" თავის დროზე პოპულარობით სარგებლობდა. სულ მას გამოცემული აქვს შვიდი წიგნი.

დაკრძალულია მწერალთა და საზოგადო მოღვაწეთა დიდუბის პანთეონში.

ლიტერატურა
----------

* ზ. ბაბუნაშვილი, თ. ნოზაძე, „მამულიშვილთა სავანე", გვ. 274, თბ. 1994
**Joomla** — უფასო და ღია პროგრამული უზრუნველყოფის საშუალება ინტერნეტ-სივრცისათვის. მისი დახმარებით შესაძლებელია თითქმის ნებისმიერ ტიპის საიტის შექმნა (როგორც სოციალური ქსელის, ასევე უბრალო საინფორმაციო პორტალის), შიგთავსის რეგულარული განახლება (სპეციალური სამართავი პანელიდან) და სხვა. სისტემა შექმნილია Joomla-ს გუნდის მიერ.

ისტორია
-------

Joomla პირველად აგებული იქნა 'მამბოს' სამართავი სისტემის მაგალითზე. ის გამოვიდა 2005 წლის 17 აგვისტოს. ამ დროისათვის 'მამბოს' ფლობდა Miro International Pvt Ltd, რომელმაც შექმნა კომერციული სექტორი, რომლის მიზანიც იყო 'მამბოს' დაფინანსება და მისი დაცვა სხვადასხვა სარჩელისგან. სამართავი სისტემის შემქმნელი გუნდი გაიყო, რადგან მასში სუფევდა უთანხმოება ეკონომიკური პოლიტიკის საკითხებში. 2005 წლის 16 სექტემბერს გამოჩნდა Joomla, რომელიც აგებული იყო 'მამბოზე', მაგრამ შეიცავდა ბევრ შესწორებას.

Joomla, ისევე როგორც მისი წინამორბედი, კვლავ დარჩა ღია ტიპის კოდის მქონე პროგრამულ უზრუნველყოფად, ისევე როგორც მისი ბევრი დამატებითი მოდული თუ კომპონენტი, თუმცა სხვადასხვა კომპონენტი და მოდული, რომელიც დღეს Joomla-სთვის იქმნება, ფასიანიც არის.

Joomla-ს შესაძლებლობები
-----------------------

### გაფართოებები

ძირითადად, Joomla-ში არსებობს გაფართოებების სამი ტიპი. ესენია:

#### კომპონენტები (Components

**კომპონენტი** Joomla-ში უფრო ხშირად აღნიშნავს გაფართოების ისეთ ტიპს, რომელიც Joomla-ზე აგებულ საიტს ამატებს ახალ თემატურ განყოფილებას. ძირითადად, ასეთებია: ფოტო და ვიდეო გალერეები, ფორუმები, ჩეტები, წიგნების ბიბლიოთეკის აღრიცხვის სისტემები, ონლაინ მაღაზიები და ა.შ. თუმცა, ხშირად, კომპონენტი Joomla-ში შეიძლება იყოს ფარული, მაგრამ ამავე დროს, ასრულებდეს თავის ფუნქციებს. ასეთია, მაგალითად, კომენტარების სისტემა, რომელიც ავტომატურად უერთდება სტატიების ამა თუ იმ სექციას თუ კატეგორიას. არსებობს ადმინისტრატორის პანელის შიდა კომპონენტები - როგორიც, მაგალითად, არის სტატისტიკა საიტზე შემოსული მომხმარებლების შესახებ.

#### მოდულები (Modules)

**მოდული** Joomla-ში არ არის იგივე, რაც სხვა სამართავ სისტემებში. Joomla-ში მოდული ნიშნავს საიტის ამა თუ იმ არეშე (გარდა სტატიის სხეულის) განთავსებულ ბლოკს, რომელიც პასუხისმგებელია ამა თუ იმ ფუნქციაზე (და ხშირად დაკავშირებულია ადმინისტრატორის სამართავი პანელის კომპონენტთან). ასეთებია, მაგალითად, სიახლეების მაჩვენებელი, საიტზე საკუთარი მომხმარებლის სახელით შესვლის ფორმის, მუსიკალური ფაილების მოსმენის მოდულები. მოდულების სახით ხშირად წარმოდგენილია სანავიგაციო მენიუების სისტემებიც.

#### დამატებები (Plugins)

**დამატებები** Joomla-ში აფართოებენ სისტემის მუშაობას. დამატება ამატებს მცირე ან დიდი მნიშვნელობის მქონე ფუნქციებს. განსხვავებით მოდულისგან, დამატება არ განთავსდება საიტის კონკრეტულ ადგილზე. უფრო ხშირად იგი გავლენას ახდენს სტატიებზე. მაგალითად, შესაძლო ხდება სტატიაში განთავსებული სურათის განსაკუთრებული ჩარჩოს ან სხვა ეფექტის თანხლებით ჩვენება.

რესურსები ინტერნეტში
--------------------

* 

* ოფიციალური საიტი
* Joomla საიტზე Curlie

სქოლიო
------


ვიკისაწყობში არის გვერდი თემაზე:
***Joomla***

|  |  |
| --- | --- |
| იდენტიფიკატორები ვიკიმონაცემებში რედაქტირება | 
* GND: 4997372-1
* LCCN: n2007068826
* NKC: ph574518
* VIAF: 178384514
* WorldCat Identities (VIAF-ის მეშვეობით): 178384514

 |
**Fox Broadcasting Company**, (აგრეთვე ცნობილი როგორც **Fox**) — აშშ-ის სატელევიზიო კომპანია. იგი არის Fox Entertainment Group-ის მფლობელობაში და რუპერტ მორდოკის ნიუს კორპორაციის ნაწილი. მას შემდეგ, რაც იგი 1986 წლის 9 ოქტომბერს დაარსდა, მას მიენიჭა უმაღლესი დონის სატელევიზიო კომპანიის სახელი 18-დან 49 წლამდე მაყურებლისთვის. 2007-2008 წლებში Fox გახდა ყველაზე პოპულარული ტელეკომპანია ამერიკაში.

Fox-ის სახელს იყენებენ სხვა გასართობი არხები, რომლებიც დაკავშირებული არიან ნიუს კორპორაციასთან, მათ შორის: ავსტრალია (ფოქსი8), ბულგარეთი, გერმანია, იაპონია, სერბეთი, სამხრეთ კორეა, ესპანეთი, სამხრეთ ამერიკა, პორტუგალია, ბრაზილია და თურქეთი, თუმცა მათ არ აქვთ მსგავსი სატელევიზიო პროგრამა, როგორიც აშშ-ის.

ლიტერატურა
----------

* Alex Ben. Block (1990). *Outfoxed*. ISBN 0-312-03904-2.
* Daniel M. Kimmel (2004). *The Fourth Network*. ISBN 1-56663-572-1.

რესურსები ინტერნეტში
--------------------

ვიკისაწყობში არის გვერდი თემაზე:
***ფოქსის სამაუწყებლო კომპანია***

ვიკისაწყობში არის გვერდი თემაზე:
***ფოქსი***

* *Fox.com* – ოფიციალური საიტი

სქოლიო
------

1. ↑  Win (and Loss) for 'Idol'. The New York Times Company. ციტირების თარიღი: 14 იანვარი, 2010.
2. ↑  Jackson excited by Fox show's changes, Hub talent. The New York Times Company (14 იანვარი, 2010).

|  |  |
| --- | --- |
|  | *ეს სტატია ტელევიზიის შესახებ ჯერჯერობით ესკიზია. თქვენ შეგიძლიათ დაგვეხმაროთ მის შევსებაში.* |
|  |  |
| --- | --- |
|  | სხვა მნიშვნელობებისთვის იხილეთ **შიუკაშვილი**. |

შიუკაშვილის ერთ-ერთი წიგნი
**ალექსი ვლადიმერის ძე შიუკაშვილი**, *შიუკოვი* (დ. 3 მარტი [ ძვ. სტ. 19 თებერვალი], 1893, თბილისი — გ. 9 დეკემბერი, 1985, მოსკოვი) — სამამულო ავიაციის ერთი პიონერთაგანი და პირველი ქართველი მფრინავი, ავიაციის პოლკოვნიკი, სკკპ წევრი 1943-იდან.

ბიოგრაფია
---------

გიმნაზისტმა შიუკაშვილმა 1908 წლის 5 მაისს რუსეთის იმპერიაში პირველმა იფრინა თავისი კონსტრუქციის პლანერით. აფრინდა მახათის მთიდან (თბილისი). 1912 წელს შექმნა ორიგინალური კონსტრუქციის თვითმფრინავი „უტკა", შემდეგ მოქანავე ფრთებიანი საცდელი თვითმფრინავი. მან პირველმა მსოფლიოში შექმნა და გამოიყენა სამთვლიანი შასი (წინა თვალი ასაკეცი ჰქონდა). 1941 წელს დაამთავრა გატჩინის ოფიცერთა საავიაციო სკოლა. 

შიუკაშვილი პირველი მსოფლიო ომის მონაწილეა, გიორგის ჯვრის კავალერი. ოქტომბრის რევოლუციის შემდეგ იყო მოსკოვის დაცვის ავიაციის უფროსი, კავკასიის არმიის საჰაერი ფლოტის უფროსი და სხვა. სამოქალაქო ომის პერიოდში ხელმძღვანელობდა აღმოსავლეთისა და თურქესტანის ფრონტის ავიაციას. 1923 წელს დაბრუნდა თბილისში.

შიუკაშვილი იყო ამიერკავკასიის აეროფლოტის დაარსების ინიციატორი და მისი ხელმძღვანელი. დიდი სამამულო ომის პერიოდში (1941-1945) ხელმძღვანელობდა სამხედრო-საჰაერო ძალების (სსძ) ობიექტების თავდაცვას. ომის შემდეგ იყო სსძ შტაბის სარედაქციო-საგანონცემლო განყოფილების უფროსი, მოსკოვის საავიაციო ინსტიტუტის (მაი)
სამხედრო კათედრის მასწავლებელი. არის მრავალი სტატიისა და წიგნის ავტორი ავიაციის დარგში, მათ შორისაა სახელმძღვანელო „ავიაციის საფუძვლები" (რუსულ ენაზე). 

დაჯილდოებულია წითელი დროშის ორდენით, სამამულო ომის I ხარისხის ორდენით, წითელი ვარსკვლავის ორდენითა და მედლებით.

რესურსები ინტერნეტში
--------------------

* ალექსი შიუკაშვილის წიგნი Война в воздухе

ლიტერატურა
----------

* ქართული საბჭოთა ენციკლოპედია, ტ. 11, თბ. 1987. — გვ. 9.
* Немирова М. А. Авалиани Ю. С. Сквозь годы на крыльях, Тб. 1973.
**Joint Photographic Experts group** (აკრონიმი JPEG; გართიანებულ ფოტოფრაფიულ ექსპერტთა ჯგუფი) — ერთ-ერთი ყველაზე პოპულარული გრაფიკული ფორმატი.

1986 წელს დაარსებული კომიტეტის სახელი შეიქმნა სხვადასხვა სურათის ინდუსტრიის სპეციალისტების ჯგუფების შეერთებით. ამ კომიტეტმა თავისი სახელი მისცა გახსნილ, შემცირებულ ციფრულ გამოსახულებას jpeg-ს ნორმაში. შემდეგ ამ ნორმამ მისცა სახელი თავისი ფორმატის განსაზღვრულ მონაცემებსა და ფაილებს.

საერთოდ jpeg ირჩევს jpeg კომპრესიის ნორმას, ფორმალურად iSO/CEI 10918-1 ან UIT-T Recommandation T.81. ეს ნორმა აღწერს კომპრესიის მეთოდს, რომელიც შექმნილია DCT, რომელიც განსაზღვრულია ევროპული პროექტით ESPRIT PICA (Photographic Image Coding algorithm). ის სპეციალიზირებულია მხოლოდ სურათის (image brute)-ის ბიტის ბოლიოთ გადაქცევისთვის.

Jpeg ფორმატი ინახავს და იცავს ბევრ ფერადინფორმაციას. დრეკადი შემცირება იძლევა JPEG ფაილის ზომის შემცირების საშუალებას და ეს მის ხარისხს არ ეხება.

JPEG ნორმის პატენტი განთავსებული იყო საწარმო Forgent-ის მიერ. მაგრამ ის პოტენციურედ გადახედილი იქნა ამერიკული პატენტების ოფისის მიერ, რომელმაც ამოიღო 19-46 კომპონენტი წერტილებიდან The Public Patent Foundation-ის საჩივრის საპასუხოდ, რომელიც განიხილავდა ამ არანამდვილ პატენტს.

JPEG სტანდარტული ფაილური გამოსახულების ფორმატი იყენებს ათვლის სისტემა IPTC (IPTC CORE).

იხილეთ აგრეთვე
--------------

* JPEG-ს კომპრესია
* JPEG File Interchange Format
* JPEG 2000
* MPEG
* მატრიცული გამოსახულება
* GIF
* PNG
* TIFF

რესურსები ინტერნეტში
--------------------

* Site officiel du « Joint Photographic Experts Group » et du « Joint Bi-level Image Experts Group »
* Page de présentation des travaux d'un étudiant sur le JPEG (niveau technique moyen)
* CVISION PdfCompressor
* Formats graphiques pour le Web დაარქივებული 2006-06-18 საიტზე Wayback Machine.  Page du site Lookimage დაარქივებული 2006-07-09 საიტზე Wayback Machine.  qui présente les différents formats graphiques utilisés sur Internet.


|  |  |
| --- | --- |
|  | *ეს სტატია კომპიუტერების შესახებ ჯერჯერობით ესკიზია. თქვენ შეგიძლიათ დაგვეხმაროთ მის შევსებაში.* |
**ამზარის წმინდა ელიას ეკლესია** — ეკლესია სოფელ ამზარაში, სოხუმის მუნიციპალიტეტი, აფხაზეთის ავტონომიური რესპუბლიკა, საქართველო. ეკლესია აგებულია 1910 წელს.

ეკლესია დარბაზულია, შვერილი ნახევარწრიული აფსიდით. აგებულია კარგად თლილი სხვადასხვა ზომის კირქვით. წყობა თარაზულია. დასავლეთ კედლის ფრონტონში, ბარელიეფური ჯვრის თავზე არის თარიღიანი ქვა — 1910. დარბაზში ორი შესასვლელი იყო — დასავლეთიდან და სამხრეთიდან. ამჟამად დასავლეთი კარი ამოშენებულია. სამხრეთ კარის ორსავე მხარეს და მათ მოპირდაპირედ ჩრდილოეთ კედელში ორ-ორი ნაოთხალი და თაღოვანი სარკმელია. დარბაზი გეგმაში წაგრძელებული სწორკუთხედია. იატაკი ხისაა. საკურთხევლის იატაკი ერთი საფეხურით ამაღლებულია. აბსიდი ნახევარწრიულია, რომლის ცენტრში გაჭრილია ერთი თაღოვანი სარკმელი. ეკლესია გადახურულია ხის კონსტრუქციის ორფერდა სახურავით. სახურავი თუნუქისაა. XX საუკუნის 70-80-იან წლებში აქ განთავსებული იყო სოფლის დაწყებითი სკოლა.

ამჟამად ტერიტორია ოკუპირებულია რუსეთის მიერ, რის გამოც ეკლესიის შესწავლა და შესაბამისი სამუშაოების ჩატარება შეუძლებელია.

ლიტერატურა
----------

* Воронов Ю. Н. В мире архитектурных памятников Абхазии, М. 1978

რესურსები ინტერნეტში
--------------------

* ამზარის წმინდა ელიას ეკლესია
**ანუშ ბეგლოანი** (დ. 31 ივლისი, 1969, ერევანი, სომხეთის სსრ, სსრკ) — სომეხი ფიზიკოსი და პოლიტიკოსი. 2018 წლიდან არის სომხეთის ეროვნული კრების წევრი პოლიტიკური პარტია „საზოგადოებრივი კონტრაქტიდან". კრების წევრად აირჩიეს 2018 წელს.

ბიოგრაფია
---------

### ადრეული ცხოვრება

ანუშ ბეგლოანი დაიბადა 1969 წლის 31 ივლისს ერევანში, სომხეთის საბჭოთა სოციალისტურ რესპუბლიკაში.

### განათლება

ანუშ ბეგლოანი სწავლობდა ფიზიკას ერევნის სახელმწიფო უნივერსიტეტში, რომელიც 1991 წელს დაამთავრა. 1995 წელს გახდა სომხეთის ამერიკული უნივერსიტეტის ბიზნეს ადმინისტრირების მაგისტრი.

### პროფესიული კარიერა

ბეგლოანი მთელი თავისი კარიერის განმავლობაში დასაქმებული იყო სხვადასხვა უცხოურ და საერთაშორისო ორგანიზაციებში, მათ შორის აშშ-ის საერთაშორისო განვითარების სააგენტოში (USAID), მსოფლიო ბანკსა და გაეროს ლტოლვილთა უმაღლეს კომისარიატში. გარდა უცხოური გამოცდილებისა ბეგლოანს მრავალ თანამდებობაზე აქვს ნამუშევარი სომხეთში. 1996-2000 წლებში იყო გაეროს ლტოლვილთა უმაღლესი კომისარიატის ეროვნული ადამიანური რესურსებისა და ფინანსების ოფიცერი. იგი სპეციალიზირებულია საზოგადოებასთან ურთიერთობისა და კომუნიკაციების სფეროში, იყო არასამთავრობო ორგანიზაცია სომხეთის საზოგადოებასთან ურთიერთობის აღმასრულებელი დირექტორი 2003-2009 წლებში. 2005-2009 წლებში ბეგლოანი კითხულობდა ლექციებს ბუზნის კომუნიკაციისა და საზოგადოებასთან ურთიერთბის შესახებ, სომხეთის ფრანგულ უნივერსიტეტში.2008 წელს ბეგლოიანმა გადაინაცვლა კერძო სექტორში და იყო „ArmenTel"-ის საზოგადოებასთან ურთიერთობის ხელმძღვანელი 2014 წლამდე. 2016 წელს ის დაუბრუნდა სომხეთის ფრანგულ უნივერსიტეტში ლექციების კითხვას. 2015-2018 წლებში შპს „საზოგადოებრივი კომუნიკაციების ლაბორატორიის" გენერალური აღმასრულებელი დირექტორი. ანუშ ბეგლოიანი არის საერთაშორისო ანგარიშების ავტორი პოლიტიკური და საქმიანი კომუნიკაციების შესახებ, აქვს ჩატარებული არაერთი კვლევა ადვოკატირების სფეროში.

### პოლიტიკური კარიერა

2018 წლის 9 დეკემბრიდან ბეგლოიანი არის სომხეთის ეროვნული კრების წევრი „სამოქალაქო კონტრაქტიდან". პარლამენტში ბეგლოანი არის სომხეთი-ლიეტუვის და სომხურ-ბრიტანული მეგობრობის ჯგუფის წევრი. 2019 წლის ნოემბრიდან არის „შავი ზღვის ეკონომიკური თანამშრომბლოის საპარლამენტო ასამბელის" ვიცე-პრეზიდენტი. არის საპარლამენტო ფრაქცია „ჩემი ნაბიჯი ალიანსის" წევრი. 2021 წლის რიგგარაშე არჩევნების დროს კვლავ იქნა არჩეული სომხეთის ეროვნული კრების წევრად.

პირადი ცხოვრება
---------------

ანუშ ბეგლოანი დაქორწინებულია. ჰყავს ორი შვილი.

სქოლიო
------

1. 1 2 3 4 5 6 7  National Assembly of the Republic of Armenia. ციტირების თარიღი: 2021-08-09
2. ↑  Delegation led by NA Speaker Ararat Mirzoyan leaves for Lithuania on an official visit (11 May 2021). ციტირების თარიღი: 9 August 2021
3. ↑  Issues on development of Armenian-British relations discussed (3 December 2019). ციტირების თარიღი: 9 August 2021
4. ↑  Armenian MP elected PABSEC Vice-President en. ციტირების თარიღი: 2021-08-09
5. ↑  National Delegations.  დაარქივებულია ორიგინალიდან — 2016-11-07. ციტირების თარიღი: 2021-08-09
S ტიპის 2100 სერიის ვაგონი
S ტიპის LH02 სერიის ვაგონი
**Little Dancer** — იაპონური ტრამვაის ვაგონების მარკა, რომლებსაც კომპანია **Alna Shario** აწარმოებს.

მიმოხილვა
---------

ვაგონს სახელი მისი მცირე ზომიდან გამომდინარე ეწოდა. Little Dancer წარმოდგება ორი სიტყვისგან: Little,\_ინგლისურად\_ პატარა; Dansa,\_იაპონურად\_ტერფი. ამ მარკის ვაგონებს აქვთ უნიფიცირებული გოგორწყვილები და შესაბამისად ძველი მოდელის ვაგონების მქონე ტრამვაის სისტემებს იოლად შეუძლიათ Little Dancer-ზე გადასვლა. მისი **L**,**S** და **A** ტიპის ვაგონები ნახევრადდაბალიატაკიანია, ხოლო **U** ტიპისა,\_100% დაბალიატაკიანი.

S ტიპი
------

**S** ტიპის ვაგონები არის ერთსექციური და ნახევრადდაბალიატაკიანი.

L ტიპი
------

**L** ტიპის ვაგონები არის შესახსრული, სამსექციური და ნახევრადდაბალიატაკიანი. სამივე სექციას აქვს ურიკა (ბორბლები).

* L ტიპის 100 სერიის ვაგონიL ტიპის 100 სერიის ვაგონი

A ტიპი
------

**A** ტიპის ვაგონები არის შესახსრული, სამ ან ხუთსექციური და ნახევრადდაბალიატაკიანი. ზოგიერთ სექციას არ აქვს ურიკა (ბორბლები).

* კაგოშიმას 1000 სერიის A3 ტიპის ვაგონიკაგოშიმას 1000 სერიის A3 ტიპის ვაგონი
* კაგოშიმას 7000 სერიის A5 ტიპის ვაგონიკაგოშიმას 7000 სერიის A5 ტიპის ვაგონი

U და Ua ტიპი
------------

**U** და **Ua** ტიპის ვაგონები არის 100% დაბალიატაკიანი.

C ტიპი
------

**C** ტიპის ვაგონები არის ორსექციური და დასახელება მიღებულია სიტყვიდან "Combination".
ალფონსო I დ'ესტე
ალფონსო I-ისა და ლუკრეცია ბორჯიას საფლავი, ფერარა
**ალფონსო I დ’ესტე** (იტალ. Alfonso I d'Este; დ. 21 ივლისი, 1476, ფერარა — გ. 31 ოქტომბერი, 1534, ფერარა) — ფერარას, მოდენასა და რეჯოს ჰერცოგ ერკოლე I-ის უფროსი ვაჟი. მისი და-ძმები იყვნენ იზაბელა, ბეატრიჩე და იპოლიტო I.

ალფონსო I რომის პაპის არმიათა მთავარსარდალი იყო ვენეციის რესპუბლიკისა და კამბრაის ლიგის წინააღმდეგ ომში.

1491 წლის 12 იანვარს მან იქორწინა ანა სფორცაზე (1473-1497), მილანის ჰერცოგის გალეაცო მარია სფორცას ქალიშვილზე. იგი 1497 წელს მშობიარობას გადაჰყვა. 1502 წლის 2 თებერვალს ალფონსო I-მა მეორედ იქორწინა. ამჯერად ლუკრეცია ბორჯიაზე (1480-1519), პაპ ალექსანდრე VI-ის ქალიშვილზე და ჩეზარე ბორჯიას დაზე, რომელთანაც შეეძინა შვილები:

* ქალიშვილი (დაიბადა მკვდარი) (5 სექტემბერი 1507).
* ერკოლე II (1508-1559) - ჰერცოგი 1534 წლიდან.
* იპოლიტო II (1509-1579) - კარდინალი 1538 წლიდან.
* ალესანდრო (1514-1516).
* ელეონორა (1515-1575) - მონაზონი.
* ფრანჩესკო (1516-1578) – მასას პრინჩიპე.
* ქალიშვილი (დაიბადა მკვდარი) (21 ივნისი 1519).

უკანასკნელ მშობიარობას ლუკრეცია ბორჯია თან გადაყვა. ალფონსო I-მა კი მესამედ იქორწინა, რათა მისი უკვე 2 არაკანონიერი შვილი ლეგიტიმური გამხდარიყო. მეუღლეს ერქვა ლაურა დანტი (გ. 27 ივნისი 1573) და იგი ალფონსოს საყვარელი იყო წლების მანძილზე.

შვილები:

* ალფონსინო (გ. 1547) - კასტელნუოვოს მარკიზი.
* ალფონსო (1527 – 1587) - მონტეკიოს მარკიზი.

ალფონსო I-ის ცდა უკანონო შვილების ლეგიტიმიზაციისა უშედეგოდ დასრულდა. იგი პაპმა არ აღიარა და როდესაც ალფონსო II, ალფონსო I-ის შვილიშვილი, 1597 წელს უმემკვიდრეოდ გარდაიცვალა პაპმა კლემენტ VIII-ემ ჩეზარე დ’ესტეს, მონტეკიოს მარკიზს, მამის ალფონსოს არაკანონიერი დაბადების გამო ფერარას მემკვიდრეობაზე უარი განუცხადა. 1598 წელს ჩეზარემ უარი განაცხადა ფერარაზე და ეს მიწა პაპის ოლქს შეუერთდა.

იხილეთ აგრეთვე
--------------

* დინასტია დ’ესტე

|  |  |  |  |
| --- | --- | --- | --- |
| 

| ხ • გ • რ
მოდენის ჰერცოგები |
| --- |
|  |
| 
* ბორსო *(1452–1471)*
* ერკოლე I *(1471–1505)*
* ალფონსო I *(1505–1534)*
* ერკოლე II *(1534–1559)*
* ალფონსო II *(1559–1597)*
* ჩეზარე *(1597–1628)*
* ალფონსო III *(1628–1629)*
* ფრანჩესკო I *(1629–1658)*
* ალფონსო IV *(1658–1662)*
* ფრანჩესკო II *(1662–1694)*
* რინალდო *(1694–1737)*
* ფრანჩესკო III *(1737–1780)*
* ერკოლე III *(1780–1796)*
* ფრანჩესკო IV *(1814–1846)*
* ფრანჩესკო V *(1846–1859)*
 |

 |
**Litecoin** (სიმბოლო: Ł) — Bitcoin-ის ფორკი, პირინგული ელექტრონული საგადახდო სისტემა, რომელიც იყენებს ამავე სახელწოდების კრიპტოვალუტას. სისტემის ფუნქციონირებისა და დაცვის უზრუნველსაყოფად გამოიყენება კრიპტოგრაფიული მეთოდები.

Litecoin შეიძლება გამოყენებულ იქნას გაცვლით პუნქტებში Bitcoin-ზე ან საყოველთაოდ მიღებულ ფულზე გადასახურდავებლად, და აგრეთვე საქონლისა ან მომსახურების ელექტრონული გადახდისათვის გამყიდველებისათვის, რომლებიც მზად არიან მიიღონ ის.

სხვაობა ბიტკოინებსა და ლაითკოინებს შორის
----------------------------------------

Litecoin არის Namecoin-ის შემდეგ Bitcoinის მეორე ფორკი და გააჩნია მისგან მხოლოდ უმნიშვნელო განსხვავება:

ბიტკოინის ბლოკჩეინში ახალი ბლოკი ჩნდება ყოველ 10 წუთში ერთხელ, ხოლო ლაითკოინის ქსელში ეს პროცესი იკავებს მხოლოდ 2,5 წუთს. ამიტომ ტრანზაქციები litecoin-ის ქსელში ტარდება 4-ჯერ უფრო სწრაფად და მათი ღირებულება ბიტკოინზე 3,5-ჯერ უფრო დაბალია ბიტკოინთან შედარებით.

ლაითკოინების მაინინგი შეჩერდება, როდესაც მოპოვებული მონეტების საერთო რაოდენობა მიაღწევს 84 მილიონს. ბიტკოინების ზღვრული რიცხვი 4-ჯერ უფრო დაბალია – 21 მილიონი.

თუ ბიტკოინი მუშაობს SHA-256-ზე, ლაითკოინი იყენებს FreeBS-ს უსაფრთხოების ოფიცრის კოლინ პერსივალის მიერ შემუშავებულ scrypt. ფუნქცია scrypt ამარტივებს მაინინგს.

ისტორია
-------

Litecoin გამოქვეყნებულ იქნა GitHub-ზე ღია საწყისი კოდის მქონე კლიენტის მეშვეობით 2015 წლის 13 ოქტომბერს.

2013 წლის ნოემბერში Litecoin-მ მიაღწია 1 მილიარდი სოლარის ოდენობის საბაზრო კაპიტალიზაციას.

2014 წლის დასაწყისში Litecoin-ს დამპროექტებლების გუნდმა გამოაქვეყნა Android-აპლიკაციის ალფა-ვერსია.
2017 წლის მაისში Litecoin-ის პროგრამულ უზრუნველყოფაში აქტივირებულ იქნა SegWit მხარდაჭერა.

2017 წლის სექტემბერში ჩატარდა პირველი ატომური ტრანზაქციები. 4 დღეში გატარდა ტრანზაქციები Litecoin-ს და Decred-ს, Litecoin-ს და Vertcoin-ს, Litecoin-ს და Bitcoin-ს შორის.

2021 წლის აგვისტოში Litecoin-ის კაპიტალიზაცია შეადგენდა 12,2 მილიარდ დოლარს.

სქოლიო
------

1. ↑  Bitcoin P2P e-cash paper. *metzdowd.com*. ციტირების თარიღი: 2021 წლის 6 სექტემბერი.
2. ↑  CFTC Statement on Self-Certification of Bitcoin Products by CME, CFE and Cantor Exchange. *cftc.gov*. ციტირების თარიღი: 2021 წლის 6 სექტემბერი.
3. ↑  Bitcoin vs Litecoin Guide. *comparebrokers.co*. ციტირების თარიღი: 2021 წლის 6 სექტემბერი.
4. ↑  Stronger key derivation via sequential memory-hard functions. *tarsnap.com*. ციტირების თარიღი: 2021 წლის 6 სექტემბერი.
5. ↑  Litecoin Miner Status. *andykellett.com*. ციტირების თარიღი: 2021 წლის 6 სექტემბერი.
6. ↑  Crypto-Currency Bubble Continues: Litecoin Surpasses Billion Dollar Market Capitalization. *forbes.com*. ციტირების თარიღი: 2021 წლის 6 სექტემბერი.
7. ↑  Litecoin Successfully Activates SegWit. *coindesk.com*. ციტირების თარიღი: 2021 წლის 6 სექტემბერი.
8. ↑  What is Atomic Cross-Chain Swap? How it works?. *steemit.com*. ციტირების თარიღი: 2021 წლის 6 სექტემბერი.
9. ↑  Litecoin price. *coinmarketcap.com*. ციტირების თარიღი: 2021 წლის 6 სექტემბერი.
**ალფონსო IV დ’ესტე** (იტალ. Alfonso IV d'Este; დ. 14 ოქტომბერი, 1634, მოდენა, იტალია — გ. 16 ივლისი, 1662, მოდენა, იტალია) — დ’ესტეს დინასტიის წარმომადგენელი. მოდენისა და რეჯიოს ჰერცოგი 1658-1662 წლებში. ჰერცოგ ფრანჩესკო I-ის ძე. ჰერცოგ ფრანჩესკო II-ისა და ინგლისის, ირლანდიისა და შოტლანდიის დედოფალ მარია მოდენელის მამა.

ბიოგრაფია
---------

ალფონსო დაიბადა 1634 წლის 14 ოქტომბერს მოდენაში. იგი იყო მოდენისა და რეჯიოს ჰერცოგ ფრანჩესკო I-ისა და მისი პირველი ცოლის, მარია კატერინა ფარნეზეს უფროსი ვაჟი. ალფონსოს დედა 1646 წელს გადაჰყვა მშობიარობას, რის შემდეგაც მამამისი კიდევ ორჯერ დაქორწინდა.

1655 წლის 27 მაისს მამამისმა იგი 16 წლის ლაურა მარტინოციზე დააქორწინა, რომელიც იყო საფრანგეთის მმართველ კარდინალ მაზარინის დისწული. ქორწინება საფრანგეთში, კომპიენის სასახლეში შედგა და მას სამეფო ოჯახის წევრებიც დაესწრნენ. ამის შემდეგ წყვილი მოდენაში ჩავიდა, სადაც ლაურამ ორი ბავშვი გააჩინა, მათ შორის მომავალი ჰერცოგი.

1658 წლის 14 ოქტომბერს, მამის დაღუპვის შემდეგ, ალფონსო IV მოდენისა და რეჯიოს ახალი ჰერცოგი ხდება, თუმცა მისი მმართველობა დიდ ხანს არ გაგრძელებულა. იგი წლების განმავლობაში იტანჯებოდა ჩიყვისაგან, რასაც შემდეგში ტუბერკულოზიც დაერთო. 1659 წელს დასრულდა საფრანგეთ-ესპანეთის ომი და ფრანგებმა მას გაწეული დახმარების სანაცვლოდ მანამდე ესპანეთის მფლობელობაში მყოფი იტალიური ქალაქი, კორეჯიო აჩუქეს, რომელიც მალევე მიუერთდა მოდენას. 

ალფონსო IV გარდაიცვალა 1662 წლის 16 ივლისს მოდენაში, 27 წლის ასაკში. მის შემდეგ ტახტი მისმა მცირეწლოვანმა ვაჟმა, ფრანჩესკო II-მ დაიკავა.

შვილები
-------

ალფონსოს თავისი ცოლისაგან ორი შვილი ჰყავდა:

1. მარია (1658-1718), ცოლად გაჰყვა ინგლისის, ირლანდიისა და შოტლანდიის მეფე ჯეიმზ II-ს, რომელთანაც შეეძინა პრინცი ჯეიმზ ფრანცის ედუარდი და პრინცესა ლუიზა მარია;
2. ფრანჩესკო II (1660-1694), მოდენისა და რეჯიოს ჰერცოგი, ცოლად შეირთო თავისი ბიძაშვილი, მარგერიტა მარია ფარნეზე, მაგრამ შვილები არ ჰყოლია;

* ალფონსოს ცოლი და შვილები
* ლაურა მარტინოცილაურა მარტინოცი
* მარიამარია
* ფრანჩესკო IIფრანჩესკო II

ლიტერატურა
----------

* Biografia universale antica e moderna [Universal ancient and modern biography] (in Italian). XIX. presso Gio. Battista Missiaglia. 1824. p. 61.
* Chiappini, Luciano (2001). Gli Estensi. Mille anni di storia. Ferrara.

|  |  |  |  |
| --- | --- | --- | --- |
| 

| ხ • გ • რ
მოდენის ჰერცოგები |
| --- |
|  |
| 
* ბორსო *(1452–1471)*
* ერკოლე I *(1471–1505)*
* ალფონსო I *(1505–1534)*
* ერკოლე II *(1534–1559)*
* ალფონსო II *(1559–1597)*
* ჩეზარე *(1597–1628)*
* ალფონსო III *(1628–1629)*
* ფრანჩესკო I *(1629–1658)*
* ალფონსო IV *(1658–1662)*
* ფრანჩესკო II *(1662–1694)*
* რინალდო *(1694–1737)*
* ფრანჩესკო III *(1737–1780)*
* ერკოლე III *(1780–1796)*
* ფრანჩესკო IV *(1814–1846)*
* ფრანჩესკო V *(1846–1859)*
 |

 |
**Lionsgate Films** (ადრე ცნობილი როგორც **Cinépix Film Properties**) — ამერიკული კინომწარმოებელი და დისტრიბუტორი კომპანია, რომელიც მდებარეობს სანტა-მონიკაში, კალიფორნიის შტატში.

დაარსდა კანადაში 1962 წელს, ჯონ დანინგისა და ანდრე ლინკის მიერ. იგი არის Lionsgate Entertainment-ის შვილობილი კომპანია და დაკავებულია უცხოური და დამოუკიდებელი ფილმების წარმოებით. Lionsgate Films-მა დისტრიბუცია გაუწია ისეთ ფილმების სერიებს როგორებიცაა „შიმშილის თამაშები", „რემბო", „დივერგენტი", „დამსჯელი" (2013 წლამდე), „ჯონ უიკი", „ხერხი", „ალქაჯი ბლერიდან", „სიცრუის ილუზია, „შეუჩერებელნი და სხვა.

რესურსები ინტერნეტში
--------------------

* 

* ოფიციალური საიტი
* ბრიტანული საიტი

სქოლიო
------

1. ↑  LGE Company Snapshot. *CorporateInformation*. Wright Investors Service.  დაარქივებულია ორიგინალიდან — 14 იანვარი, 2012. ციტირების თარიღი: 5 ოქტომბერი, 2011.
2. ↑  June 25, Patricia Bailey; 2007. Andre Link & John Dunning — Feature Film: Maverick producer-distrib team scored at box office. ციტირების თარიღი: 2019-04-24
**ალექსა ჩანგი** (ინგლ. Alexa Chung; დ. 5 ნოემბერი, 1983) — ინგლისელი ტელეწამყვანი, მოდელი და ბრიტანული Vogue-ის დამხმარე რედაქტორი. 16 წლიდან ეწევა სამოდელო საქმიანობას. კარიერის დასაწყისში მუშაობდა ისეთ კომპანიებთან, როგორებიც არიან „ფანტა", „სონი ერიქსონი", „ტამპაქსი". ოთხი წლის შემდეგ დაანება მოდელობას თავი და კურსი აიღო მოდის ჟურნალისტიკისკენ. მიუხედავად იმისა, რომ უფრო მეტად მოდური გადაცემა მიჰყავდა 2009 წელს მიიღო ვივიენ ვესტვუდის კოლექციაში მონაწილეობა.

ბიოგრაფია
---------

2010 წელს გახდა DKNY jeans-ის სახე, 2010 წელს ასევე გახდა Lacoste-ის სახე. 2012 წელს მან მიიღო მონაწილეობა სტელა მაკარტნის შოუში ლონდონის ფეშენ ვიქზე. 2009 წელს ჩანგი Channel 4-დან გადავიდა MTV Rocks-ზე, სადაც მიჰყავდა საავტორო გადაცემა It's On with Alexa Chung, ჩანგი მუშაობდა 24 Hour Catwalk. 2012 წლიდან მიჰყავდა გაცემა Fuse news, რომელის მოულოდნელად დატოვა 2013 წლის დეკემბერში. 

ჩანგი 2007 წლის ოქტომბრიდან 2008 წლის ივნისამდე წერდა ყოველთვიურ სვეტებს ბრიტანულ ვოგში. 2009 წლის ივნისში სტატიებს წერდა კვლავ ბრიტანულ ვოგში და იყო დამხმარე რედაქტორი. მან ამ პერიოდში ჩაწერა ინტერვიუები კარლ ლაგერფელდთან და კრისტოფერ კეინთან. ჩანგის პირველი წიგნი „It" გამოიცა 2013 წლის 5 სექტემბერს.

ის მუდმივად ხვდება საუკეთესოდ ჩაცმულთა სიაში, არის რეგულარული მოდელი ვოგისთვის, ელლისთვის, ჰარპერ ბაზარისთვის და ხშირად პირველ რიგებშია მოდის კვირეულების დროს. 2009 წლეს „მალბერის" მოდის სახლმა გამოუშვა ჩანთების კოლექცია სახელად „Alexa". 2010 წლის თებერვალში ჩანგმა ითანამშრომლა J.Crew's Madewell-თან და შექმნა ქალის ხაზი. მან Madewell-თან ერთად გამოუშვა მეორე კოლექციაც 2011 წლის სექტემბერში.

ანა ვინტურმა ალექსა დაახასიათა როგორც „ფენომენალური" და „ახალი თაობის ქეით მოსი", შანელის დიზაინერმა კარლ კაგერფელდი ჩანგს აღწერს როგორც „ლამაზი, ჭკვიანი და თანამედროვე გოგონა". ბრიტანულ მოდის დაჯილდოებაზე ჩანგმა 2011, 2012 და 2013 წლებში გაიმარჯვა, როგორც ბრიტანეთის სტილმა, მან ეს ნომინაცია მიიღო ხალხისგან.

ჩანგი ცხოვრობდა მოდის ფოტოგრაფ დევიდ ტიტლოუსთან, წყვილი 2006 წელს დაშორდა ერთმანეთს, ალექსას ჰქონდა მცირეხნიანი ურთიერთობა ბრიტანელ მუსიკოსთან ჯეიმზ რაიტონთან, რომელიც ამჟამაც ცნობილი ბრიტანელი მსახიობის კირა ნაიტლის მეუღლეა.

ყველაზე ხანგრძლივი ურთიერთობა ჩანგს ჰქონდა ბრიტანელ მუსიკოსთან Arctic Monkeys-ის სოლისტთან ალექს ტერნერთან, ისინი ერთმანეთს 2007 წლის აპრილში შეხვდნენ კოაჩელას ფესტივალზე, 2007 წლის ივლისში კი ურთიერთობა დაიწყეს, რომელმაც 2011 წლის ივლისამდე გასტანა. ისინი ერთად ლონდონსა და ნიუ-იორკში ცხოვრობდნენ. დაშორების მიზეზად კი გადატვირთული გრაფიკი დაასახელეს. ისინი ალექსას თქმით დღემდე საუკეთესო მეგობრები არიან. 

ტერნერთან დაშორების შემდეგ ალექსა ჩანგმა იყიდა ბინა ნიუ-იორკში, ისტ-ვილიჯში.

რესურსები ინტერნეტში
--------------------

* The Internet Fashion Database
**აზერბაიჯანის მობილიზაციისა და სამხედრო გაწვევის სახელმწიფო სამსახური** (*აზერ. Səfərbərlik və Hərbi Xidmətə Çağırış üzrə Dövlət Xidməti*) — აზერბაიჯანის რესპუბლიკის სახელმწიფო აღმასრულებელი ორგანო, შეიქმნა 2012 წელს[1]. სამსახურის უფროსი, გენერალ-ლეიტენანტი არზუ რაჰიმოვია[2].

ისტორია
-------

2012 წლის 12 თებერვალს, აზერბაიჯანის რესპუბლიკის პრეზიდენტის ილჰამ ალიევის ბრძანებით, შეიქმნა აზერბაიჯანის მობილიზაციისა და სამხედრო გაწვევის სახელმწიფო სამსახური. აზერბაიჯანის რესპუბლიკის სამხედრო კომისარიატი, ნახიჩევანის ავტონომიური რესპუბლიკის სამხედრო კომისარიატი, საოლქო და საქალაქო კომისარიატები, რომლებიც აზერბაიჯანის რესპუბლიკის თავდაცვის სამინისტროს ექვემდებარებოდნენ, ლიკვიდირებულ იქნა და მათ საფუძველზე შეიქმნა აზერბაიჯანის რესპუბლიკის სახელმწიფო სამსახური, მობილიზაციისა და სამხედრო სამსახურისთვის გაწვევის მიზნით.

სტრუქტურა
---------

სამოქალაქო სამსახურის სტრუქტურაში შედიან სამსახურის თანამშრომლები, ადგილობრივი ადმინისტრაციები, შესაბამისი იურიდიული პირები და ორგანიზაციები, აგრეთვე ნახიჩევანის მობილიზაციისა და სამხედრო გაწვევის სახელმწიფო სამსახური. მომსახურება თავის საქმიანობას ახორციელებს უშუალოდ ამ ორგანოების მეშვეობით.

კანონები
--------

სამხედრო მოსამსახურეები ასრულებენ სამხედრო მომსახურებას აზერბაიჯანის რესპუბლიკის კანონების შესაბამისად, „სამხედრო მოვალეობისა და სამხედრო სამსახურის შესახებ" და „სამხედრო მოსამსახურის სტატუსის შესახებ", დებულებით „სამხედრო სამსახურის შესახებ", აზერბაიჯანის რესპუბლიკის შეიარაღებული ძალების წესდებებთან და აზერბაიჯანის რესპუბლიკის სხვა საკანონმდებლო აქტებთან მიმართებაში.

სქოლიო
------

1. ↑  В Азербайджане создана Государственная служба по мобилизации и призыву на военную службу
2. ↑  Распоряжение Президента Азербайджанской Республики о внесении дополнений в Распоряжение Президента Азербайджанской Республики «О новом составе Кабинета Министров Азербайджанской Республики» от 21 апреля 2018 года

რესურსები ინტერნეტში
--------------------

* ოფიციალური საიტი
**აზერბაიჯანის მეტალურგიული წარმოება** მაღალ დონეზეა მიჩნეული ალუნიტის, პოლიმეტალური მადნებისა და რკინის საბადოების არსებობის გამო.

აზერბაიჯანის მეტალურგიის მრეწველობა მოიცავს როგორც შავი, ისე ფერად დარგებს.

შავი მეტალურგია
---------------

აზერბაიჯანის შავი მეტალურგია მოიცავს რკინისა და ფოლადის დნობას, რკინის მადნის მოპოვებას და გადამუშავებას. ქალაქები ბაქო, სუმგაითი და დაშქასანი მეტალურგიის ძირითადი ცენტრებია. დაშქესანში რკინის საბადოების გარდა ფუნქციონირებს მადნის გამწმენდი ქარხანა, რომელიც ფუნქციონირებს 1954 წლიდან. სუმგაიტის მილების მოძრავი ქარხანა აწარმოებს მილებს და ნაგლინს. ნაგლინი პროდუქციის წარმოების მოცულობა წელიწადში 700 ათასი ტონაა, მილების კი 540 ათასი ტონა წელიწადში.

ქვეყანაში არის ლითონის გადამამუშავებელი საწარმოები. ყაზახის რაიონის სოფელ დაშ სალაჰლიში მოპოვებული ბენტონიტი და თიხა გამოიყენება ფოლადის დნობაში.

ფერადი მეტალურგია
-----------------

ფერადი მეტალურგია ყველაზე განვითარებულია განჯა-ყაზახისა და ნახიჩევანის რაიონებში, ასევე აფშერონის ნახევარკუნძულზე.

ფერადი ლითონების დამუშავება სუმგაითისა და განჯის ალუმინის ქარხანაში მიმდინარეობს. ქვეყანაში ასევე ფუნქციონირებს ბაქოსა და განჯას ფერადი ლითონების გადამამუშავებელი ქარხნები, სუმგაითის ალუმინის ქარხანა.

დაშქესანში ზალის საბადოს წყალობით განჯის ქარხანა აწარმოებს გოგირდმჟავას, ალუმინის ოქსიდს და კალიუმიან სასუქებს. სუმგაითში ასევე იწარმოება ალუმინის ოქსიდი.

2015 წლის თებერვალში აზერბაიჯანში დაარსდა კომპანია AzerGold, რომელიც ეწევა ძვირფასი და ფერადი ლითონების კვლევას, ძიებას, მოპოვებას, გადამუშავებასა და რეალიზაციას.

რესურსები ინტერნეტში
--------------------

* Промышленность

სქოლიო
------

1. ↑  Черная металлургия Азербайджана
2. ↑  **AzerGold**
**აზერბაიჯანის მთავრობის სახლი** (აზერ. Hökümət evi) — აზერბაიჯანის რესპუბლიკის მთავრობის შენობა, რომელიც ბაქოში, აზადლიღის (თავისუფლების) მოედანზე მდებარეობს. მთავრობის სახლის მთავარი მიზანია ერთიან შენობაში ყველა სამინისტროებისა და წამყვანი პროფილის სააგენტოების გაერთიანება.

ისტორია
-------

1934 წელს საბჭოთა ხელისუფლებამ გამოაცხადა ტენდერი ბაქოს საბჭოთა სასახლის მშენებლობაზე (შემდგომში მთავრობის სახლი). კონკურსში გაიმარჯვეს ცნობილმა არქიტექტორებმა ლევ რუდნევმა, ვლადიმერ მუნცმა და კ. ტკაჩენკომ. მთავრობის სახლის შენობა 1936-1952 წლებში აშენდა. შენობის მშენებლობამ განაპირობა ლენინის მოედანის მშენებლობა (ახლა აზადლიღის მოედანი). 1955 წელს ვლადიმერ ლენინის ძეგლი შენობის წინ იდგა. გარდა ამისა, 1960-1970-იან წლებში ააშენეს სასტუმროები „აზერბაიჯანი" და  „აფშერონი", 16-სართულიანი შენობები უზეირ ჰაჯიბეჯოვის ქუჩაზე, ასევე ააშენეს „აზერპოჩტის" (აზერბაიჯანის ფოსტა) შენობა. შავი იანვრის მოვლენების დროს ლენინის ძეგლი დაამხეს. ახლა ძეგლის ადგილას აზერბაიჯანის დროშა ფრიალებს. ლენინის მოედანი კი აზადლიღის (თავისუფლების) მოედნად გადაკეთდა.

1991 წელს, აზერბაიჯანის დამოუკიდებლობის შემდეგ, შენობაში მრავალი ორგანიზაცია და ბიზნეს ფირმა იყო. შენობის სრული რეკონსტრუქციის შემდეგ, ყველა ფირმა გადავიდა ქალაქის სხვა ადგილებში და ოფისები გადაეცა სამთავრობო ორგანიზაციებს.

2006 წლიდან 2010 წლამდე, აზერბაიჯანის მთავრობის მითითებით, შენობა გარემონტდა. შენობის ირგვლივ პარკის რეკონსტრუქციისა და გადამუშავებისთვის 40.8 მილიონი მანათი დაიხარჯა.

შენობაში ფუნქციონირებს ეკოლოგიისა და ბუნებრივი რესურსების სამინისტრო, სოფლის მეურნეობის სამინისტრო, გეოლოგიისა და მინერალური რესურსების სახელმწიფო კომიტეტი, ჰიდრომეტეოროლოგიის სახელმწიფო კომიტეტი, მატერიალური რესურსების სახელმწიფო კომიტეტი, ნიადაგისა და წყლის ეკონომიკის გაუმჯობესების სახელმწიფო კომიტეტი. მოგვიანებით შენობაში განალაგეს კულტურისა და ტურიზმის სამინისტრო, სოციალური დაცვისა და შრომის დაცვის სამინისტრო, შესყიდვების რესპუბლიკური სააგენტო  და საავტორო უფლებების დაცვის რესპუბლიკური სააგენტო.

გამოსახულებები
--------------

* შენობა საბჭოთა მარკაზე აზერბაიჯანის სსრ-ს 40 წლის იუბილესთან დაკავშირებითშენობა საბჭოთა მარკაზე აზერბაიჯანის სსრ-ს 40 წლის იუბილესთან დაკავშირებით
* აზერბაიჯანის საფოსტო მარკაზე, 2012 წაზერბაიჯანის საფოსტო მარკაზე, 2012 წ

რესურსები ინტერნეტში
--------------------

* Дом правительства (Баку)

სქოლიო
------

1. ↑  Руднев Л. В. Мунц В. О. Дом правительства (Баку)
2. ↑  Azərbaycan Memarliqi
3. ↑  HÖKUMƏT HÖKUMƏT EVİNƏ KÖÇÜR: YAXIN VAXTLARDA NAZİRLƏR KABİNETİ YERİNİ DƏYİŞƏCƏK.  დაარქივებულია ორიგინალიდან — 2013-01-15. ციტირების თარიღი: 2013-01-15.
4. ↑  Reconstruction of Government House in Baku cost $40 million
5. ↑  The Environment Encyclopedia and Directory